Ing paresidhenan Kadhiri, ing inggiring rêdi Wilis, inggilipun ± 3000 kaki, wontên patilasan pasujudan dipun wastani panampikan, ing sukunipun rêdi wau wontên candhinipun guwa Selamanglèng, ing rêdi Wajak sacakêtipun Tulungagung, wontên candhinipun sakawan, saha sênthongan guwa kalih iji. Dene candhi ing Paresidhenan Kadhiri ingkang misuwur inggih punika candhi Panataran, ing dhistrik Srêngat botên têbih saking kitha Blitar. Kajawi saking punika wontên malih Candhi Surawina ing dhistrik Sukarêja, candhi Budha ing dhistrik Papar [Pa...]